b"\n_START_ARTICLE_\nMar\xc3\xada Auxiliadora Delgado San Mart\xc3\xadn\n_START_SECTION_\nBiografia\n_START_PARAGRAPH_\nLa m\xc3\xa9s petita d'11 germans, Mar\xc3\xada Auxiliadora va perdre el seu pare als 3 anys de vida i les tres germanes majors de la fam\xc3\xadlia van comen\xc3\xa7ar a treballar des de la seva joventut. Mar\xc3\xada Auxiliadora era ve\xc3\xafna del seu futur marit i un dels pol\xc3\xadtics m\xc3\xa9s importants del pa\xc3\xads, Tabar\xc3\xa9 V\xc3\xa1zquez, el primer president d'esquerra (2005-2010) i membre del Front Ampli._NEWLINE_Va treballar a la Caixa de Jubilacions i Pensions de Professionals Universitaris, en la secci\xc3\xb3 Tr\xc3\xa0mits i Expedients, fins que es va jubilar el 1992 amb el c\xc3\xa0rrec de cap de departament. Ja per aquesta \xc3\xa8poca el seu esp\xc3\xb2s era intendent de Montevideo._NEWLINE_Com a cat\xc3\xb2lica, Mar\xc3\xada Auxiliadora va col\xc2\xb7laborar amb diferents parr\xc3\xb2quies i fam\xc3\xadlies que ho necessitaven. Els seus ve\xc3\xafns la descriuen com una dona senzilla, actualment dedicada a les tasques de la llar. Tamb\xc3\xa9 va presidir la Comissi\xc3\xb3 Honor\xc3\xa0ria de Salut Bucal Escolar. Com a primera dama, va mantenir un perfil discret davant dels mitjans de premsa."